**2020. ÉVI ÚTMUTATÓ**

**az álláskeresők vállalkozóvá válását**

**elősegítő tőkejuttatás támogatásához**

A Csongrád-Csanád Megyei Kormányhivatal (továbbiakban: Kormányhivatal) az önfoglalkoztatás elősegítésére vissza nem térítendő tőkejuttatásra vonatkozó pályázatot hirdet meg a foglalkoztatás elősegítéséről és a munkanélküliek ellátásáról szóló 1991. évi IV. törvény (Flt.) 17. § pontja, valamint a Munkaerő-piaci Alapból foglalkoztatási válsághelyzetek kezelésére nyújtható támogatásokról szóló 6/1996. (VII.16.) sz. MüM rendelet 10. §-a alapján.

A pályázati felhíváshoz kapcsolódóan az alábbiak tartalmazzák a támogatás elnyerésének részletes feltételeit, a pályázat elkészítésének módját és a folyósítás feltételeit, valamint a kitöltendő adatlapot, a csatolandó dokumentumok listáját, illetve az aláírandó nyilatkozatok adatlapját, amelyek a benyújtásra kerülő pályázat elválaszthatatlan részét képezik.

1. **A pályázati felhívásban szereplő fogalmak magyarázata**

*I.1. Nyilvántartásban lévő (regisztrált) álláskereső* (Flt. 58. § (5) bekezdés d) pont):

Az a személy, aki

1. a munkaviszony létesítéséhez szükséges feltételekkel rendelkezik, és
2. oktatási intézmény nappali tagozatán nem folytat tanulmányokat, és
3. öregségi nyugdíjra nem jogosult, valamint a megváltozott munkaképességű személyek ellátásaiban nem részesül és
4. az alkalmi foglalkoztatásnak minősülő munkaviszony és a nevelőszülői foglalkoztatási jogviszony kivételével munkaviszonyban nem áll, és egyéb kereső tevékenységet sem folytat, és
5. elhelyezkedése érdekében az állami foglalkoztatási szervvel együttműködik, és akit
6. az állami foglalkoztatási szerv álláskeresőként nyilvántart.

*I.2. Rehabilitációs ellátásban részesül:*

A rehabilitációs ellátásban részesülőkről, és a jogosultság feltételeiről a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 2. §-a rendelkezik.

A rendelkezés alapján megváltozott munkaképességű személyek ellátásaira jogosult az, akinek az egészségi állapota a rehabilitációs hatóság komplex minősítése alapján 60 százalékos vagy kisebb mértékű *(a továbbiakban: megváltozott munkaképességű személy)*, és aki

a) a kérelem benyújtását megelőző

*aa)* 5 éven belül legalább 1095 napon át,

*ab)* 10 éven belül legalább 2555 napon át vagy

*ac)* 15 éven belül legalább 3650 napon át

a Tbj. 5. §-a szerinti biztosított volt;

b) keresőtevékenységet nem végez és

c) rendszeres pénzellátásban nem részesül

*I.3. Kereső tevékenység:*

Az Flt. 58. §. (5) bekezdés e) pontja alapján: – az 1–6. pontban foglaltak figyelembevételével – minden olyan munkavégzés, amelyért díjazás jár, továbbá kereső tevékenységet folytatónak kell tekinteni azt a személyt is, aki külön törvény szerint egyéni vállalkozónak minősül, valamint aki gazdasági társaság tevékenységében személyes közreműködés vagy mellékszolgáltatás keretében történő munkavégzés útján vesz részt, illetve aki a társaság vezető tisztségviselője vagy a társasági szerződésben közreműködési/munkavégzési kötelezettsége/joga fel van tüntetve.

1. Az olyan munkavégzés, amelyért jogszabály alapján tiszteletdíj jár, akkor minősül kereső tevékenységnek, ha a havi tiszteletdíj mértéke a kötelező legkisebb munkabér 30 százalékát meghaladja.
2. A mezőgazdasági őstermelői igazolvánnyal folytatott tevékenység akkor minősül kereső tevékenységnek, ha az abból származó bevételt a személyi jövedelemadóról szóló szabályok szerint a jövedelem kiszámításánál figyelembe kell venni.
3. A külön törvény alapján végzett közérdekű önkéntes tevékenység nem minősül kereső tevékenységnek.
4. Nevelőszülői foglalkoztatási jogviszonyban álló nevelőszülő e törvény alkalmazása szempontjából nem tekinthető keresőtevékenységet folytató személynek, ha nevelőszülői jogviszonya mellett más keresőtevékenységet nem végez.
5. A szociális szövetkezet tagja által a szövetkezetben végzett személyes közreműködés akkor minősül keresőtevékenységnek, ha a személyes közreműködés ellenértékeként megszerzett bevétel meghaladja havonta a minimálbér összegét.
6. Nem kell kereső tevékenységet folytató személynek tekinteni a külön törvény szerint egyéni vállalkozónak minősülő személyt arra az időtartamra, amely alatt tevékenységét a jogszabályban meghatározott módon szünetelteti.

*I.4. Munkaviszony* (Flt. 58. § (5) bekezdés a) pont):

A magyar jog hatálya alá tartozó munkaviszonyt, közszolgálati jogviszonyt, állami szolgálati jogviszonyt, kormányzati szolgálati jogviszonyt, politikai szolgálati jogviszony, biztosi jogviszony, közalkalmazotti jogviszonyt, rendvédelmi igazgatási szolgálati jogviszonyt, honvédelmi alkalmazotti jogviszonyt, bírói és igazságügyi szolgálati, valamint ügyészségi szolgálati viszonyt, a közfoglalkoztatási jogviszonyt, a biztosított bedolgozói és az – 1994. június 1-jét megelőzően létesített – ezzel egy tekintet alá eső bedolgozói jogviszonyt, a nevelőszülői foglalkoztatási jogviszonyt, a szövetkezeti tag munkaviszony jellegű munkavégzésre irányuló jogviszonyát – ide nem értve az iskolaszövetkezet nappali tagozatos tanuló, hallgató tagját, a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagját és a szociális szövetkezet tagi munkavégzésre irányuló jogviszonyban munkát végző tagját –, a rendvédelmi feladatokat ellátó szervek hivatásos állományának szolgálati jogviszonyáról szóló törvény szerinti hivatásos szolgálati jogviszonyt, valamint a honvédek jogállásáról szóló törvény szerinti hivatásos és szerződéses állományú katonák szolgálati viszonyát kell érteni.

*I.5. A vállalkozás megkezdésének minősül:*

Ha a pályázó a pályázati döntés napján, illetőleg azt megelőzően:

1. az egyéni vállalkozói tevékenység folytatására irányuló szándékát az egyéni vállalkozói tevékenységgel kapcsolatos ügyekben eljáró hatóságnak bejelentette;
2. új induló társas vállalkozás esetében, az erről szóló cégbírósági végzés szerint a társaságnak személyesen közreműködő tagja a pályázat benyújtásának napján, illetve azt megelőzően;
3. működő vállalkozáshoz történő csatlakozás esetén – a változásbejegyzésről szóló cégbírósági végzés szerint a társaságnak személyesen közreműködő tagja a pályázat benyújtásának napján, illetve azt megelőzően;
4. mezőgazdasági őstermelői tevékenység folytatása esetében a mezőgazdasági őstermelői igazolvány kiállításának napja a pályázati döntés napján került kiállításra, illetve azt megelőzi.

*I.6. A beruházás megkezdésének napja:*

a) építési tevékenységet tartalmazó projekt esetén:

aa) az építési munkálatok megkezdése, azaz az építési naplóba történt első bejegyzés időpontja (építési naplóval igazolva),

ab) olyan építési jellegű munkák esetében, ahol építési napló vezetése nem kötelező, ott a kivitelezői szerződés alapján a kivitelező nyilatkozata a munkálatok megkezdésére vonatkozóan;

1. műszaki berendezés, gép, egyéb berendezés, felszerelés beszerzését tartalmazó projekt esetén a beszerzendő eszköz, berendezés stb. a kedvezményezett által első alkalommal, jogilag kötelező erejű kötelezettségvállalással történő megrendelése;
2. egyéb tevékenységhez (pl. egyéb immateriális javak beszerzése) kapcsolódó projekt esetén amennyiben a szerződéskötést megelőzően megrendelésre kerül sor, ennek időpontja, előzetes megrendelés hiányában pedig a megvalósításra megkötött első szerződés létrejöttének a napja;
3. amennyiben a pályázatban ismertetett projektet több célterületre (építés, gép vagy egyéb) kiterjedően valósítják meg, a projekt megkezdésének időpontja az egyes célterületeknek megfelelő tevékenységek kezdési időpontjai közül a legkorábbi időpont,
4. Ingatlanvásárlás esetében az ingatlan adásvételi szerződés hatályba lépésének napja.

**A(z) egyéni/társas vállalkozást létrehozó, illetőleg csatlakozó, továbbá mezőgazdasági őstermelő pályázó a vállalkozási tevékenységet, valamint a beruházást csak a támogatásról szóló döntést követően kezdheti meg!**

*I.7. A beruházás befejezésének időpontja:*

Tárgyi eszköz beszerzése esetén a beruházásban szereplő utolsó eszköz aktiválásának dátuma számít a beruházás befejezésének időpontjaként.

Ingatlanvásárlás esetében az igazolható pénzügyi teljesítés (átutalási bizonylat) napja tekintendő a beruházás befejezésének. (Az adásvételi szerződés nem igazolja a pénzügyi teljesítést.)

*I.8. Új épület, épületrész építése:*

A II. Tárgyi eszközök 1. Ingatlanok és kapcsolódó vagyoni értékű jogok mérlegsorból az elszámolható költségek körébe építési engedély birtokában az új épület, épületrész felépítésével kapcsolatos építési költségek, valamint ezen ingatlanok rendeltetésszerű használatának előfeltételét jelentő - jogszabályban nevesített - hozzájárulások (víz- és csatornahasználati hozzájárulás, villamos-fejlesztési hozzájárulás, gázelosztó vezetékre vonatkozó hálózatfejlesztési hozzájárulás) vehetők figyelembe.

*I.9. Új gép, műszaki berendezés, felszerelés, gyártóeszköz:*

Kizárólag új, a pályázat benyújtása előtt még nem használt, üzembe nem helyezett műszaki berendezés, gép, egyéb berendezések, felszerelések, amelyekkel nem folytattak üzemszerű gyártási tevékenységet, függetlenül a gyártási évtől.

Abban az esetben, ha a beszerzett „mobil” eszköz a tevékenységből kifolyólag a beruházással érintett telephelyen kívül kerül használatba, akkor az adott eszközt a beruházással érintett telephelyen kell aktiválni.

*I.10. Forgóeszköz:*

Amely a számviteli törvény 1. számú melléklete szerint forgóeszköznek minősül.Jelen pályázati eljárásban nem támogatható.

*I.11. Saját forrás*:

A pályázó által a beruházás finanszírozásához biztosított forrás (készpénz), amelybe az államháztartás alrendszereiből nyújtott támogatás, illetve a bankhitel nem számítható be.

Saját forrásként kizárólag a pályázó tulajdonában álló bankszámlán rendelkezésre álló számlaegyenleg fogadható el (a pénzintézet által kiállított, a pályázó tulajdonában álló bankszámlára vonatkozó igazolás alapján).

A pénzintézet által kiállított, a pályázó tulajdonában álló bankszámlára vonatkozó igazolás a pályázat benyújtásának napjától számított 30 napnál nem lehet régebbi.

*I.12. Anyagi biztosíték:*

**Biztosíték lehet** a kedvezményezett valamennyi − jogszabály alapján beszedési megbízással megterhelhető − fizetési számlájára vonatkozó, a támogató javára szóló beszedési megbízás benyújtására vonatkozó felhatalmazó nyilatkozata a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt, **vagy** bármely olyan eszköz − így különösen zálogjog kikötése, garancia, kezesség, óvadék −, amely biztosítja, hogy a támogató a támogatás visszafizetésére vonatkozó igényét maradéktalanul, a lehető legrövidebb időn belül eredményesen tudja érvényesíteni. Kizárólag közjegyzői okiratba foglalt zálogszerződésen alapuló zálogjog fogadható el a támogatás biztosítékaként. Kizárólag közjegyzői okiratba foglalt zálogszerződésen alapuló zálogjog fogadható el a támogatás biztosítékaként.

A kikötött biztosíték rendelkezésre állása a hatósági szerződés megkötésének feltétele. A biztosítéknak a támogatási jogviszony alapján fennálló kötelezettségek megszűnéséig rendelkezésre kell állnia.

A pályázó fizetési számlájára vonatkozó, a támogató javára szóló **beszedési megbízás** (inkasszó) a felhatalmazó visszavonhatatlan és a támogatási jogviszony alapján fennálló, a kötelezettségek megszűnésének időpontjáig tartó, pénzforgalmi szolgáltatója részére megfelelő módon bejelentett felhatalmazó nyilatkozata (a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt).

**Ingatlanfedezet felajánlása esetén** 3 hónapnál nem régebbi hivatalos értékbecslés (értékbizonyítvány) eredeti példánya, valamint 30 napnál nem régebbi tulajdoni lap becsatolása szükséges. Az értékbecslésre vonatkozó szakvéleménynek meg kell felelnie a jogszabályi előírásoknak [mezőgazdasági ingatlan esetén az 54/1997. (VIII. 1.) FM rendelet, termőföldnek nem minősülő ingatlanok esetén a 25/1997. (VIII. 1.) PM rendelet]. A Kormányhivatal fenntartja a jogot az ingatlan értékbecslésének felülvizsgálatára, ezen esetekben a Kormányhivatal által megbízott szakértő véleményét kell figyelembe venni. A zálog tárgya csak permentes, forgalomképes és nem lakás céljára szolgáló ingatlan lehet.

**Bankgarancia felajánlása esetén** a Pénzintézet garancia ígérvényt állítanak ki a kérelmet benyújtó részére, amely alapján a támogatás kedvezményezettjeinek a bankgarancia nyilatkozatot kiadja a kormányhivatal, mint a garancia jogosultja javára.

**Kezesség felajánlása esetén** a Kormányhivatal a készfizető kezessel személyenként kezesi megállapodást köt. A készfizető kezes(ek)nek a kezesi megállapodás megkötése előtt, − tekintettel arra, hogy a megállapodás a hatósági szerződés mellékletét képezi, és mint harmadik személyt, akinek jogát, jogos érdekét a hatósági szerződés érinti – írásban nyilatkoznia kell, hogy készfizető kezességet vállal. [ Ptk. (6:420. §). (Flt. 21. § (2) bek. h) pontja és az Ávr. 66. § (2) bek. 15. pontja).

A Biztosító társaság(ok) **biztosítói kezesi ígérvény**t, vagy hitelezői jogosultság előjegyzésére vonatkozó nyilatkozatot bocsát(anak) ki a pályázó részére, amely alapján a támogatás kedvezményezettjeinek a készfizető kezesi kötelezvényt kiállítják a Kormányhivatal, mint a kezesség jogosultja javára.

Kizárólag közjegyzői okiratba foglalt zálogszerződésen alapuló zálogjog fogadható el a támogatás biztosítékaként.

*I.13. Bankhitel:*

A pályázatban szereplő beruházás finanszírozásához - a saját forrás és az igényelt állami támogatás(ok)on felül - igénybevételre kerülő pénzintézeti hitel.

*I.14. Köztartozás mentesség és adótartozás mentesség:*

A köztartozás mentesség igazolása két módon történhet: a NAV köztartozásmentes adózói adatbázisban történő szerepléssel, vagy 30 napnál nem régebbi nemleges adóigazolás becsatolásával. A pályázónak nyilatkoznia szükséges arról, hogy nem áll fenn önkormányzati adóhatóság felé esedékessé vált és még meg nem fizetett adótartozása.

*I.15. Rendezett munkaügyi kapcsolat:*

A rendezett munkaügyi kapcsolatok feltételeiről az államháztartásról szóló 2011. évi CXCV. törvény 50. §-a (a továbbiakban: Áht.), valamint az államháztartásról szóló törvény végrehajtásáról szóló 368/2011. (XII.31.) Kormányrendelet 82. §-a rendelkezik részletesen.

A pályázó nyilatkozik arról, hogy a gazdasági társaság, amelyhez csatlakozni kíván, a rendezett munkaügyi kapcsolatok törvényben rögzített kritériumrendszerének megfelel, az abban foglalt munkajogi szabályokat (többek között az Mt. 18. §-70. §-ait) betartja, a vállalkozásnál a munkaügyi kapcsolatok rendezettek, ennek ellenőrzéséhez a gazdasági társaság hozzájárul, és ezzel kapcsolatosan valamennyi dokumentumba a betekintést lehetővé teszi az ellenőrzést végző szerv részére. A pályázó tudomásul veszi, hogy nyilatkozatának valósságát a pályázat kapcsán ellenőrzés keretében vizsgálhatják, és a vizsgálat eredményétől, az esetlegesen feltárt hiányosságok súlyától függően a pályázatból kizárhatják, illetve az elnyert összeg teljes vagy részleges visszafizetésére kötelezhetik. (A nyilatkozat a nyilatkozatminták között található.)

*Kiegészítő segédtábla a rendezett munkaügyi kapcsolatok feltételeiről*

**Támogatást kizáró feltételek:**

|  |  |
| --- | --- |
| Jogsértés | Jogkövetkezmény |
| Art. 16. § (1) bekezdésében és 1. melléklet 3. pontjában vagy 16. § (1) bekezdésében és 1. melléklet 4. pontjában, illetve az Efo.tv. 11. §-ában foglalt, a foglalkoztatásra irányuló jogviszony létesítésével összefüggő bejelentési kötelezettség elmulasztása | munkaügyi hatóság, bányahatóság, adóhatóság illetve bíróság a költségvetési támogatás igénylésének időpontját megelőző két éven belül – a korábbival azonos jogsértés elkövetése miatt – jogerős és végrehajtható bírsággal sújtott vagy a központi költségvetésbe történő befizetésre kötelezett |
| Mt. 34. §-ban meghatározott, a munkavállalói jogalanyisággal kapcsolatos életkori feltételekre (ideértve a gyermekmunka tilalmát is) vonatkozó rendelkezések megsértése | munkaügyi hatóság, bányahatóság illetve bíróság a költségvetési támogatás igénylésének időpontját megelőző két éven belül – a korábbival azonos jogsértés elkövetése miatt – jogerős és végrehajtható bírsággal sújtott vagy a központi költségvetésbe történő befizetésre kötelezett |
| Jogszabályban, kollektív szerződésben vagy a miniszter által az ágazatra, alágazatra kiterjesztett kollektív szerződésben megállapított munkabér mértékére és a kifizetés határidejére vonatkozó rendelkezések megsértése | munkaügyi hatóság, bányahatóság illetve bíróság a költségvetési támogatás igénylésének időpontját megelőző két éven belül – a korábbival azonos jogsértés elkövetése miatt – jogerős és végrehajtható bírsággal sújtott vagy a központi költségvetésbe történő befizetésre kötelezett |
| A munkaerő kölcsönzésre vonatkozó, Mt. 215. § (1) bekezdésének, a nyilvántartásba vétellel kapcsolatos szabályainak megsértése | munkaügyi hatóság, bányahatóság illetve bíróság a költségvetési támogatás igénylésének időpontját megelőző két éven belül – a korábbival azonos jogsértés elkövetése miatt – jogerős és végrehajtható bírsággal sújtott vagy a központi költségvetésbe történő befizetésre kötelezett |
| Ebktv. alapján az egyenlő bánásmód követelményének megsértése | egyenlő bánásmód hatóság illetve bíróság a költségvetési támogatás igénylésének időpontját megelőző két éven belül – a korábbival azonos jogsértés elkövetése miatt – jogerős és végrehajtható bírsággal sújtott vagy a központi költségvetésbe történő befizetésre kötelezett |
| Harmadik országbeli állampolgár munkavállalási engedély, vagy a harmadik országbeli állampolgárok beutazásáról és tartózkodásáról szóló törvény szerinti keresőtevékenység folytatása céljából összevont engedélyezési eljárás keretében kiadott összevont engedély nélkül történő foglalkoztatása | hatóság, illetve bíróság a költségvetési támogatás igénylésének időpontját megelőző két éven belül jogerős vagy végleges bírsággal sújtott vagy a központi költségvetésbe történő befizetésre kötelezett. |

*I.16. Nehéz helyzetben lévő vállalkozá*s

1. Nagyvállalkozásra vonatkozó szabályok

Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 6. § (1) bekezdése szerint: ha uniós állami támogatási szabály másként nem rendelkezik, nehéz helyzetben lévő vállalkozás nem részesülhet állami támogatásban.

Egy vállalkozás akkor tekinthető nehéz helyzetben lévőnek, ha valamely hatóság beavatkozása nélkül rövid- vagy középtávon feladná üzleti tevékenységét.

A fenti Korm. rendelet 6. §. (7) bekezdésének értelmében valamely vállalkozás akkor minősül nehéz helyzetben lévőnek, ha a következő feltételek közül legalább egy teljesül:

1. korlátolt felelősségű társaság esetén (kivéve a kevesebb, mint három éve létező kkv-kat, illetve a kockázatfinanszírozási támogatásra való jogosultság alkalmazásában az első kereskedelmi értékesítéstől számítva kevesebb, mint hét éve működő olyan kkv-kat, amelyek a kiválasztott pénzügyi közvetítő által végzett átvilágítást követően kockázatfinanszírozási beruházásra jogosultak) jegyzett részvénytőkéjének több mint a fele elveszett a felhalmozott veszteségek miatt. Ez abban az esetben fordul elő, ha a felhalmozott veszteségeknek a tartalékokból (és minden olyan elemből, amelyet általában a társaság sajáttőkéje részének tekintenek) történő levonásával a jegyzett törzstőke felét meghaladó negatív halmozott összeg keletkezik. E rendelkezés alkalmazásában a „korlátolt felelősségű társaság” különösen a 2013/34/EU irányelv I. mellékletében említett vállalkozástípusokat jelenti, és a „jegyzett tőke” adott esetben magában foglal minden részvénytőkét.
2. olyan társaság esetén, ahol legalább egyes tagok korlátlan felelősséggel bírnak a társaság tartozásai tekintetében (kivéve a kevesebb, mint három éve létező kkv-kat, illetve a kockázatfinanszírozási támogatásra való jogosultság alkalmazásában az első kereskedelmi értékesítéstől számítva kevesebb, mint hét éve működő olyan kkv-kat, amelyek a kiválasztott pénzügyi közvetítő által végzett átvilágítást követően kockázatfinanszírozási beruházásra jogosultak), a társaság könyveiben kimutatott tőkének több mint fele nincs meg a felhalmozott veszteségek miatt. E rendelkezés alkalmazásában a „társaság, ahol legalább egyes tagok korlátlan felelősséggel bírnak a társaság tartozásai tekintetében” különösen a 2013/34/EU irányelv II. mellékletében említett vállalkozástípusokat jelenti.
3. amennyiben a vállalkozás ellen fizetésképtelenségi eljárás indult vagy ellene hitelezői kérelmére a saját joga alapján ilyen fizetésképtelenségi eljárás indítható.
4. olyan vállalkozás esetében, amely nem kkv, amennyiben az elmúlt két évben:

(1) a vállalkozás könyv szerinti adósság-saját tőke aránya 7,5-nél magasabb volt és

(2) a vállalkozás EBITDA-val számolt kamatfedezeti rátája nem érte el az 1,0 értéket.

1. a kevesebb, mint három éve létező kis- és középvállalkozást csak a c) pont szerinti feltétel fennállása esetén kell nehéz helyzetben lévőnek tekinteni.

Valamely vállalkozás az előző bekezdésben meghatározott feltételek hiányában különösen olyan esetekben is nehéz helyzetben lévőnek tekintendő, ha veszteségei nőnek, forgalma csökken, leltári készletei felhalmozódnak, fölös kapacitása megemelkedik, megrendelés-állománya jelentős mértékben csökken, pénzforgalma csökken, adóssága nő, a nettó eszközérték leírása csökken, vagy teljesen leírásra kerül.

2. Mikro-, kis- és középvállalkozásra vonatkozó szabályok

A kis- és középvállalkozásokról, fejlődésük támogatásáról szóló 2004. évi XXXIV. törvény 3. §-a szerint KKV-nak minősül az a vállalkozás, amelynek:

* 1. összes foglalkoztatotti létszáma 250 főnél kevesebb, és
  2. éves nettó árbevétele legfeljebb 50 millió eurónak megfelelő forintösszeg, vagy mérlegfőösszege legfeljebb 43 millió eurónak megfelelő forintösszeg. (középvállalkozás)

A KKV kategórián belül kisvállalkozásnak minősül az a vállalkozás, amelynek:

* + 1. összes foglalkoztatotti létszáma 50 főnél kevesebb, és
    2. éves nettó árbevétele vagy mérlegfőösszege legfeljebb 10 millió eurónak megfelelő forintösszeg.

A KKV kategórián belül mikrovállalkozásnak minősül az a vállalkozás, amelynek:

* 1. összes foglalkoztatotti létszáma 10 főnél kevesebb, és
  2. éves nettó árbevétele vagy mérlegfőösszege legfeljebb 2 millió eurónak megfelelő forintösszeg.

Nem minősül KKV-nek az a vállalkozás, amelyben az állam vagy az önkormányzat közvetlen vagy közvetett tulajdoni részesedése (tőke vagy szavazati joga alapján) külön-külön vagy együttesen meghaladja a 25%-ot.

*I.17. Köztulajdonban álló gazdasági társaságok takarékosabb működéséről szóló törvényben foglalt közzétételi kötelezettsége*

A köztulajdonban álló gazdasági társaságok közzétételi kötelezettségéről a köztulajdonban álló gazdasági társaságok takarékosabb működéséről szóló 2009. évi CXXII. törvény rendelkezik.

Köztulajdonban álló gazdasági társaság:az a gazdasági társaság, amelyben a Magyar Állam, helyi önkormányzat, a helyi önkormányzat jogi személyiséggel rendelkező társulása, többcélú kistérségi társulás, fejlesztési tanács, nemzetiségi önkormányzat, nemzetiségi önkormányzat jogi személyiségű társulása, költségvetési szerv vagy közalapítvány külön-külön vagy együttesen számítva többségi befolyással rendelkezik.

Többségi befolyás:az olyan kapcsolat, amelynek révén a befolyással rendelkező egy jogi személyben a szavazatok több mint ötven százalékával – közvetlenül vagy a jogi személyben szavazati joggal rendelkező más jogi személy (köztes vállalkozás) szavazati jogán keresztül – rendelkezik azzal, hogy a közvetett módon való rendelkezés meghatározása során a jogi személyben szavazati joggal rendelkező más jogi személyt (köztes vállalkozást) megillető szavazati hányadot meg kell szorozni a befolyással rendelkezőnek a köztes vállalkozásban, illetve vállalkozásokban fennálló szavazati hányadával, ha azonban a köztes vállalkozásban fennálló szavazatainak hányada az ötven százalékot meghaladja, akkor azt egy egészként kell figyelembe venni. A befolyás számításánál nem kell figyelembe venni a huszonöt százalékot el nem érő közvetett befolyást.

A köztulajdonban álló gazdasági társaság a közzététel időpontjában fennálló adatok alapján közzéteszi a vezető tisztségviselők, a felügyelőbizottsági tagok, a munka törvénykönyvéről szóló 2012. évi I. törvény (a továbbiakban: Mt.) 208. §-a szerinti a vezető állású munkavállalók, valamint az önállóan cégjegyzésre vagy a bankszámla feletti rendelkezésre jogosult munkavállalók:

1. nevét,
2. tisztségét vagy munkakörét,
3. munkaviszonyban álló személy esetében:

ca) a munkavállaló részére a munkaviszonya alapján közvetlenül vagy közvetve nyújtott pénzbeli juttatásokat, ezen belül külön feltüntetve alapbérét, egyéb időbérét, teljesítménybérét, valamint az időbért megalapozó időtartamot, illetve a teljesítménybért megalapozó teljesítménykövetelményeket,

cb) az Mt., kollektív szerződés, illetve a munkaszerződés alapján járó mértéket megjelölve a munkavállalóra irányadó végkielégítés, illetve felmondási idő időtartamát,

cc) az Mt. 228. § (1) és (2) bekezdése alapján kikötött időtartamot és a kötelezettség vállalásának ellenértékét,

1. Ptk. megbízásra vonatkozó szabályait, valamint a felügyelőbizottsági tagok esetén:

da) a megbízási díjat,

db) a megbízási díjon felüli egyéb járandóságokat,

dc) a jogviszony megszűnése esetén járó pénzbeli juttatásokat.

A köztulajdonban álló gazdasági társaság a közzététel időpontjában fennálló adatok alapján a másokkal együttesen cégjegyzésre vagy a bankszámla feletti rendelkezésre jogosult munkavállalók, valamint a munkáltató működése szempontjából meghatározó jelentőségű egyéb munkavállalók esetében a b)-c)pontjában meghatározott adatokat teszi közzé.

Az információs önrendelkezési jogról és az információszabadságról szóló 2011. évi CXII. törvény szerint az adatokat *internetes honlapon*, digitális formában, bárki számára, személyazonosítás nélkül, korlátozástól mentesen, kinyomtatható és részleteiben is adatvesztés és – torzulás nélkül kimásolható módon, a betekintés, a letöltés, a nyomtatás, a kimásolás és a hálózati adatátvitel szempontjából is díjmentesen kell hozzáférhetővé tenni.

I.18. *Jogi személy vagy jogi személyiséggel nem rendelkező más szervezet esetén átlátható szervezet*

**Átlátható szervezet:** a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdés 1. pontja szerinti fogalom

* + 1. a nemzetközi szervezet,
    2. az állam és a külföldi állam,
    3. külföldi helyhatóság, a külföldi állami vagy helyhatósági szerv,
    4. a költségvetési szerv,
    5. a köztestület,
    6. az egyházi jogi személy,
    7. a helyi önkormányzat, a nemzetiségi önkormányzat, a társulás,
    8. az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság, valamint
    9. a gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, továbbá
    10. az olyan államháztartáson kívüli jogi személy vagy az olyan jogi személyiséggel nem rendelkező gazdálkodó szervezet, amely megfelel a következő feltételeknek:

1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja szerint tényleges tulajdonos:

* a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,
* b) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,
* c) az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,
* d) alapítványok esetében az a természetes személy,
* da) aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,
* db) akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy
* dc) aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár,
* dd*)* a da)-dc) alpontban meghatározott természetes személy hiányában akiaz alapítvány képviseletében eljár,
* e) bizalmi vagyonkezelési szerződés esetében az alábbi személyek:
* ea) a vagyonrendelő, valamint annak a) vagy b) pont szerinti tényleges tulajdonosa,
* eb) a vagyonkezelő, valamint annak a) vagy b) pont szerinti tényleges tulajdonosa,
* ec) a kedvezményezett vagy a kedvezményezettek csoportja, valamint annak a) vagy b) pont szerinti tényleges tulajdonosa, továbbá
* ed) az a természetes személy, aki a kezelt vagyon felett egyéb módon ellenőrzést, irányítást gyakorol, továbbá
* ee)adott esetben a vagyonkezelést ellenőrző személy(ek); nem természetes személy vagyonkezelést ellenőrző személy esetén annak *a)* vagy *b)* pont szerinti tényleges tulajdonosa, továbbá
* f)az *a)* és *b)* pontban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője;

1. az Európai Unió tagállamában, az EGT-megállapodásban részes államban, az OECD tagállamában, vagy olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van,
2. nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak, és

A társasági adóról és az osztalékadóról szóló 1996. évi LXXXI. törvény szerint ellenőrzött külföldi társaság: az a külföldi személy, illetve az üzletvezetés helye alapján külföldi illetőségű (a továbbiakban együtt: külföldi társaság), amelyben a külföldi társaság adóéve napjainak többségében a személyi jövedelemadóról szóló törvény szerint belföldi illetőségű tényleges tulajdonos (a továbbiakban: részesedéssel rendelkező) van, valamint az a külföldi társaság, amelynek az adóévben elért bevételei többségében magyarországi forrásból származnak, bármely esetben akkor, ha a külföldi társaság által az adóévre fizetett (fizetendő), adóvisszatérítéssel csökkentett társasági adónak megfelelő adó és az adóalap (csoportos adóalanyiság esetén a csoportszinten fizetett (fizetendő) adóvisszatérítéssel csökkentett adó és az adóalap) százalékban kifejezett hányadosa nem éri el a 10 százalékot vagy a külföldi társaság nulla vagy negatív adóalap miatt nem fizet társasági adónak megfelelő adót, bár eredménye pozitív; nem kell e rendelkezést alkalmazni, ha a külföldi társaság székhelye, illetősége az Európai Unió tagállamában, az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére és amely államban valódi gazdasági jelenléttel bír, azzal, hogy:

1. valódi gazdasági jelenlétnek minősül a külföldi társaság és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenység, ha az ebből származó bevételük eléri az összes bevételük legalább 50%-át,
2. befektetői tevékenységnek minősül: a tulajdoni részesedést jelentő tartós befektetés, a hitelviszonyt megtestesítő értékpapír megszerzése, tartása és elidegenítése, valamint az adott államban az értékpapírokra, befektetési szolgáltatásokra vonatkozó jogszabályok által szabályozott, illetve a pénzügyi szolgáltatási, befektetési szolgáltatási tevékenység felügyeletét ellátó hatóság által felügyelt, illetve engedélyezett alap, társaság vagy egyéb szervezet, továbbá az adott állam illetékes hatóságának engedélyével rendelkező alapkezelő által kezelt, ugyanazon országban alapított vagy bejegyzett alap, társaság vagy egyéb szervezet befektetése, illetve tevékenysége,
3. nulla vagy negatív eredmény és adóalap esetén a külföldi állam által jogszabályban előírt társasági adónak megfelelő adó mértékének (amennyiben a külföldi állam az adóalap összegétől függően több társasági adónak megfelelő adómértéket alkalmaz, akkor a legkisebb mértéknek) kell elérnie a 10%-ot,
4. a külföldi társaság adóéve alatt a részesedéssel rendelkező adóévének utolsó napján vagy napjáig lezárult utolsó adóévet kell érteni,
5. e rendelkezéseket önállóan alkalmazni kell a külföldi társaság székhelyétől, illetőségétől eltérő államban lévő telephelyére is,
6. e rendelkezés alkalmazásában tényleges tulajdonosnak minősül az a magánszemély, aki a külföldi társaságban közvetlenül vagy közvetve a szavazati jogok vagy a tulajdoni hányad legalább 10%-ával vagy – a Ptk. rendelkezéseinek megfelelő alkalmazásával – meghatározó befolyással rendelkezik,
7. nem minősül ellenőrzött külföldi társaságnak a külföldi társaság, amelyben az adóév első napján már legalább öt éve elismert tőzsdén jegyzett személy vagy kapcsolt vállalkozása az adóév minden napján legalább 25%-os részesedéssel rendelkezik,
8. e rendelkezésben foglaltakat – az f) pont szerinti tényleges tulajdonosi jogállás közvetett fennállásának kivételével – az adózó köteles bizonyítani.

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy, jogi személyiséggel nem rendelkező gazdálkodó szervezet tekintetében a 10a), 10b) és 10c) pont szerinti feltételek fennállnak.

11. az a civil szervezet és a vízitársulat, amely megfelel a következő feltételeknek:

a) vezető tisztségviselői megismerhetők,

b) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

c) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van

1. **Pályázati feltételek**

A pályázaton az vehet részt, aki:

* A Kormányhivatal valamely Járási Hivatal Foglalkoztatási Osztálya álláskeresőként legalább egy hónapja nyilvántart, vagy rehabilitációs ellátásban részesül, és
* vállalja, hogy önmaga foglalkoztatását

1. egyéni vállalkozás keretében (a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló 1997. évi LXXX. törvény (a továbbiakban: Tbj.) 6. §. (1) bekezdés d) pontja szerint biztosított (a kiegészítő tevékenységet folytatónak nem minősülő egyéni vállalkozó), a Tbj. 4. §. 2) pontjában meghatározott személy), vagy
2. új induló társas vállalkozás keretében, a társaság tevékenységében – munkaviszonyon kívüli jogviszonyban álló – személyes közreműködésre kötelezett tagként, vagy
3. már működő társas vállalkozáshoz való csatlakozással, a társaság tevékenységében – munkaviszonyon kívüli jogviszonyban álló – személyesen közreműködésre kötelezett tagként, vagy
4. a személyi jövedelemadóról szóló 1995. évi CXVII törvény 3. §-a 18. pontjában meghatározott mezőgazdasági őstermelőként oldja meg. Az őstermelői tevékenység adószám birtokában gyakorolható azzal, hogy az adószám a lakóhely szerinti illetékes adóhatóságtól igényelhető. Mezőgazdasági őstermelői tevékenységhez nyújtandó támogatás feltétele, hogy a támogatást kérő az őstermelői tevékenységet a támogatásról szóló döntést követően kezdi meg és a kérelem benyújtását megelőző két éven belül nem rendelkezett őstermelői igazolvánnyal.

Nem minősül személyes közreműködésnek az üzletvezetés és a képviselet ellátása, valamint a munkaviszonyban, illetve polgári jogi szerződés alapján történő munkavégzés.

Már működő gazdasági társaságba történő belépés esetén csak az a pályázó támogatható, aki 2019. január 1-je előtt létrehozott, a pályázat beadását megelőző naptári/üzleti év időszakában nem veszteséggel működő, csőd-, felszámolási, végelszámolási, illetve adósságrendezési eljárás alatt nem álló, továbbá esedékessé vált, meg nem fizetett köztartozással nem rendelkező társas vállalkozáshoz, a társaság tevékenységében – munkaviszonyon kívüli jogviszonyban álló – személyesen közreműködő tagjaként csatlakozik**.** A támogatás megítélésének további feltétele, hogy a már működő gazdasági társaság megfelel a rendezett munkaügyi kapcsolatok követelményeinek és nem minősül nehéz helyzetben lévő vállalkozásnak.

A támogatás nyújtása szempontjából **egyéni vállalkozó** (Tbj. 4. § b) pontja), aki

* + - 1. az egyéni vállalkozóról és az egyéni cégről szóló törvény szerinti egyéni vállalkozói nyilvántartásban szereplő természetes személy,
      2. a szolgáltató állatorvosi tevékenység gyakorlására jogosító igazolvánnyal rendelkező magánszemély, a gyógyszerészi magántevékenység, falugondnoki tevékenység, tanyagondnoki tevékenység vagy szociális szolgáltató tevékenység folytatásához szükséges engedéllyel rendelkező magánszemély (a továbbiakban együtt: egészségügyi vállalkozó),
      3. az ügyvédekről szóló törvény hatálya alá tartozó ügyvéd, európai közösségi jogász (a továbbiakban együtt: ügyvéd),
      4. az egyéni szabadalmi ügyvivő,
      5. a nem közjegyzői iroda tagjaként tevékenykedő közjegyző,
      6. a nem végrehajtói iroda tagjaként tevékenykedő önálló bírósági végrehajtó.

A személyi jövedelemadóról szóló 1995. évi CXVII. törvény 3. §. 17. pontja alapján:

*a)* az egyéni vállalkozóról és az egyéni cégről szóló törvény szerinti egyéni vállalkozói nyilvántartásban szereplő magánszemély, az említett nyilvántartásban rögzített tevékenysége(i) tekintetében azzal, hogy nem minősül egyéni vállalkozónak az a magánszemély, aki

*aa)* az ingatlan-bérbeadási,

*ab)* a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló kormányrendelet szerinti egyéb szálláshely-szolgáltatási tevékenységéből származó bevételére az önálló tevékenységből származó jövedelemre, vagy a tételes átalányadózásra vonatkozó rendelkezések alkalmazását választja, kizárólag a választott rendelkezések szerinti adózási mód alapjául szolgáló bevételei tekintetében;

*b)* a közjegyző a közjegyzőkről szóló törvényben meghatározott tevékenysége tekintetében (kivéve, amennyiben e tevékenységét közjegyzői iroda tagjaként folytatja);

*c)* az önálló bírósági végrehajtó a bírósági végrehajtásról szóló törvényben meghatározott tevékenysége tekintetében (kivéve, amennyiben e tevékenységét végrehajtói iroda tagjaként folytatja);

*d)* az egyéni szabadalmi ügyvivő a szabadalmi ügyvivőkről szóló törvényben meghatározott tevékenysége tekintetében;

*e)* az ügyvéd az ügyvédekről szóló törvényben meghatározott tevékenysége tekintetében (kivéve, amennyiben e tevékenységét ügyvédi iroda tagjaként vagy alkalmazott ügyvédként folytatja);

*f)* a szolgáltató állatorvosi tevékenység gyakorlására jogosító igazolvánnyal rendelkező magánszemély e tevékenysége tekintetében.

A támogatás nyújtása szempontjából **társas vállalkozó** (~~Tbj. 4. § d) pontja a~~ Tbj. 6. § (1) bekezdés e) pontja szerint biztosított, a Tbj. 4. § 21. pontjában meghatározott személy), aki

a betéti társaság bel- és kültagja, a közkereseti társaság tagja, a korlátolt felelősségű társaság, a közös vállalat, az egyesülés, valamint az európai gazdasági egyesülés tagja, ha a társaság (ideértve ezen társaságok előtársaságként történő működésének időtartamát is) tevékenységében ténylegesen és személyesen közreműködik, és ez nem munkaviszony vagy megbízási jogviszony keretében történik (tagsági jogviszony),

a szabadalmi ügyvivői társaság, a szabadalmi ügyvivő iroda tagja, ha a társaság tevékenységében személyesen közreműködik,

az ügyvédi iroda, a közjegyzői iroda, a végrehajtói iroda, a gépjárművezető-képző munkaközösség, az oktatói munkaközösség tagja,

az egyéni cég tagja

a betéti társaság, a közkereseti társaság és a korlátolt felelősségű társaság olyan természetes személy tagja, aki a társaság ügyvezetését nem munkaviszony alapján látja el, kivéve, ha az 1. alpont szerint társas vállalkozónak minősül.

**Nem támogatható az a pályázó:**

1. akinek a pályázata nem felel meg a vonatkozó jogszabályoknak, illetve a pályázati kiírásban megfogalmazott egyéb feltételeknek, vagy
2. aki a pályázatát a vállalkozóvá válást követően terjesztette elő, vagy
3. akinek a tervezett tevékenysége nem vállalkozás, vagy
4. aki nem a megjelölt adatlapon, illetve nem megfelelően nyújtja be pályázatát, vagy a pályázatában és/vagy a hatósági szerződés megkötése során a döntés tartalmát érdemben befolyásoló valótlan, hamis, vagy megtévesztő adatot szolgáltatott, vagy ilyen nyilatkozatot tett (ebben az esetben az esetleg már megítélt támogatás is visszavonásra kerül), (hamis adat a valóságnak megfelelően ismert, de a valóságtól szándékosan eltérően közölt adat; hamis nyilatkozat az olyan nyilatkozat, amely hamis adatot tartalmaz), vagy
5. akinek esedékessé vált és meg nem fizetett köztartozása van az Áht. 50. § (4) bekezdés alapján, vagy
6. aki a Nemzeti Foglalkozatási Alapból kapott támogatásokkal kapcsolatban vállalt kötelezettségeit nem teljesítette, illetve időarányosan nem teljesíti, vagy
7. aki nem kíván személyesen a vállalkozás tevékenységében közreműködni, vagy
8. aki az egyéni vállalkozói tevékenység folytatására irányuló szándékát nem jelenti be az egyéni vállalkozói tevékenységgel kapcsolatos ügyekben eljáró hatóságnak, vagy
9. aki nem lesz gazdasági társaság − a társaság tevékenységében személyesen közreműködő – tagja, vagy mezőgazdasági őstermelő, vagy
10. mezőgazdasági őstermelői tevékenységhez nyújtandó támogatás esetén, aki a pályázat benyújtását megelőző két éven belül rendelkezett őstermelői igazolvánnyal, vagy
11. aki olyan gazdasági társaságba kíván belépni, amely társaságnak az államháztartás alrendszereivel szemben (akár csak eggyel is, ideértve az elkülönített állami pénzalapokat is) esedékessé vált és meg nem fizetett köztartozása van [Áht. 50. § (4) bekezdés], vagy
12. aki olyan gazdasági társaságba kíván belépni, amely társaság a Nemzeti Foglalkoztatási Alapból kapott támogatásokkal kapcsolatban vállalt kötelezettségeit nem teljesítette, illetve időarányosan nem teljesíti, vagy
13. aki olyan gazdasági társaságba kíván belépni, amely társaság jogerős végzéssel elrendelt csőd-, felszámolási, végelszámolási vagy egyéb − a megszüntetésére irányuló, jogszabályban meghatározott − eljárás, illetve külön törvény szerinti adósságrendezési eljárás alatt áll, illetve amelynek saját tőkéje előző évben negatív volt, vagy
14. aki a pályázatát/kérelmét akkor nyújtotta be, amikor már vállalkozónak, illetve gazdasági társaság személyesen közreműködő tagjának minősült, vagy
15. aki olyan már működő gazdasági társaságba kíván belépni, amely az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 6. § (1) bekezdése értelmében nehéz helyzetben lévő vállalkozásnak minősül, vagy
16. aki olyan gazdasági társaságba kíván belépni, amely nem felel meg az államháztartásról szóló 2011. évi CXCV. törvény (Áht.) 50. § (1) bekezdés a) pontjában meghatározott rendezett munkaügyi kapcsolatok követelményének, vagy
17. aki olyan gazdasági társaságba kíván belépni, amely jogi személy, vagy jogi személyiséggel nem rendelkező más szervezet esetén nem minősül átlátható szervezetnek, vagy
18. aki olyan gazdasági társaságba kíván belépni, amely a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettségének nem tett eleget, vagy
19. akit a Közpénztv. megsértése miatt bármely szerv jogerősen kizárt és a kizárás tényét a honlapon közzétették, a kizárást megállapító jogerős döntéstől számított 2 évig, vagy
20. akia hatósági szerződés megkötésének időpontjában a támogatott tevékenységhez szükséges jogerős hatósági engedélyekkel nem rendelkezik, vagy
21. aki a pályázati kiírásban meghatározott mértékű saját forrással nem rendelkezik, továbbá azt nem igazolja, vagy arról nem nyilatkozik, vagy
22. aki nem rendelkezik a meghatározott mértékű és formájú anyagi biztosítékkal (6/1996. (VII.16.) MüM rendelet 10. §. (3) bekezdése alapján). Biztosíték lehet a kedvezményezett valamennyi - jogszabály alapján beszedési megbízással megterhelhető - fizetési számlájára vonatkozó, a támogató javára szóló beszedési megbízás benyújtására vonatkozó felhatalmazó nyilatkozata (a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt), vagy bármely olyan eszköz - így különösen zálogjog kikötése, garancia, kezesség, óvadék – amely biztosítja, hogy a támogató a költségvetési támogatás visszafizetésére vonatkozó igényét maradéktalanul, a lehető legrövidebb időn belül eredményesen tudja érvényesíteni, vagy
23. aki a hatósági szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja, vagy
24. aki az Áht. 48/B. § (1) bekezdése alapján nem részesíthető támogatásban, vagy
25. aki az előző években a támogató által azonos célra biztosított költségvetési támogatás felhasználásával jogszabályban vagy a támogatói okiratban, támogatási szerződésben foglalt kötelezettségét megszegve még nem számolt el.

**III. A pályázat összeállításával kapcsolatos tudnivalók**

*A/ Formai követelmények*

**A pályázat összeállításával kapcsolatban a Kormányhivatal Foglalkoztatási Főosztályának Alapkezelő Osztálya ad felvilágosítást személyesen, vagy a 62/680-941 telefonszámon.**

A kötelezően kitöltendő adatlap, nyilatkozatok, mellékletek, továbbá az útmutató szerint elkészítendő dokumentumok formája, adattartalma nem változtatható meg. Amennyiben a pályázó nem az előírt adatlapot, nyilatkozatokat tölti ki, illetve nem a megadott dokumentum-mintákat használja, a pályázat formailag hiányossá válik.

A pályázatot 1 eredeti példányban a kötelező mellékletekkel felszerelve, összefűzve kell elkészíteni és 1 eredeti példányban és 1 db elektronikus adathordozón (cd lemezen: doc vagy docx formátumban az Adatlapot és az Üzleti tervet) kell benyújtani.

A pályázatot magyar nyelven, szövegszerkesztő segítségével kell elkészíteni, és az egyes iratokat az alábbi kötelező sorrendben kell lefűzni vagy bekötni:

*Borítólap:* Ezen fel kell tüntetni a pályázó nevét, lakcímét.

*Pályázati adatlap:* A pályázóra, a tervezett tevékenységre, a pályázó képesítésére, a pályázat pénzügyi forrásaira és a biztosítékokra vonatkozó legfontosabb adatokat tartalmazza. A pályázónak az *Adatlap* valamennyi rovatát ki kell töltenie. Amelyik rovatban nem tüntet fel, vagy nem kell feltüntetnie adatokat, azokat ki kell húznia.

*Üzleti terv:* A pályázat szöveges részének részletes leírására szolgál. Az egyes rovatok terjedelmét a pályázó a közlendő szöveg méretétől függően növelheti.

*Nyilatkozatok:* A hiányzó adatok kitöltését követően az igényelt támogatásnak megfelelő nyilatkozatokat dátummal és aláírással ellátva kell a pályázathoz csatolni. Amennyiben a pályázó a kötelezően kitöltendő, illetve aláírandó nyilatkozatok valamelyikét nem kívánja aláírni, a nyilatkozat szöveges részét át kell húznia, vagy a kipontozott helyre „nemleges” szöveget kell beírnia, és ezt követően kell dátummal és aláírásával ellátnia.

*Mellékletek, dokumentumok:* A csatolandó mellékleteket és dokumentumokat az alábbi sorrendben kell a pályázathoz csatolni:

**Új vállalkozás indítása esetén:**

Egyéni vállalkozásnál és mezőgazdasági őstermelőknél:

* 1. számú melléklet: 3 éves üzleti terv (kötelező formátumú)
* 2.A. vagy 2.B. számú melléklet: Beruházási terv (annak megfelelően kell választani az A=bruttós /azaz a támogatás az ÁFA összegét is tartalmazza/, vagy B=nettós /azaz a támogatás az ÁFA összegét nem tartalmazza/ táblázat között, hogy a tervezett vállalkozás ÁFA visszaigénylési joggal rendelkezni fog-e, vagy nem) (kötelező formátumú)
* 3. számú melléklet: a pályázó nyilatkozatai (kötelező formátumú)
* 4. számú melléklet: ÁFA nyilatkozat (kötelező formátumú)
* 5. számú melléklet: nyilatkozat a pályázó pénzintézeteknél vezetett bankszámláinak adatairól (kötelező formátumú)
* 6. számú melléklet: nyilatkozat az Áht. 48/B. §. (1). bekezdése szerint az összeférhetetlenség fennállásáról vagy hiányáról (kötelező formátumú)
* 7. számú melléklet: pénzintézeti igazolás a saját forrás rendelkezésre állásáról (pályázó által beszerzendő)
* 8. számú melléklet: szakirányú iskolai végzettséget, szakképzettséget igazoló okiratok pályázó által hitelesített másolatai
* 9. számú melléklet: vállalkozói ismeretek megszerzése esetén az azt igazoló okirat, pályázó által hitelesített másolata
* 10. számú melléklet: a beruházás költségkalkulációjához kapcsolódó eredeti árajánlatok (Eszközönként legalább egy árajánlat becsatolása kötelező!), valamint ingatlanvásárlás esetén eladási szándéknyilatkozat és ingatlan értékbecslés (pályázó által beszerzendő)
* 11. számú melléklet: bérelt telephely esetén a bérleti előszerződés, vagy bérbeadási szándéknyilatkozat eredeti példánya vagy a pályázó által hitelesített másolata (pályázó által beszerzendő)

**Újonnan létrehozandó társas vállalkozásnál:**

Az új vállalkozás indítása esetén felsoroltak, továbbá

* 13. számú melléklet: cégalapításra vonatkozó szándéknyilatkozat az érintettek aláírásával, mely tartalmazza a tervezett társasági formát, az alapítók nevét, a betétek összegét, típusát, a vállalkozás tervezett tevékenységét (kötelező formátumú)

**Társas vállalkozáshoz történő csatlakozása esetén:**

Az új vállalkozás indítása esetén felsoroltak, továbbá

* 14. számú melléklet: Cégbíróság által kiadott cégkivonat 30 napnál nem régebbi, a társaság képviseletére jogosult által hitelesített másolata (vagy az Közigazgatási és Igazságügyi Minisztérium Céginformációs és az Elektronikus Cégeljárásban Közreműködő Szolgálat által kiadott és a társaság képviseletére jogosult által hitelesített cégkivonat) (pályázó által beszerzendő)
* 15. számú melléklet: csatlakozásról szóló előszerződés vagy szándéknyilatkozat eredeti példánya vagy hitelesített másolata (pályázó által beszerzendő)
* 16. számú melléklet: nyilatkozat a csatlakozással érintett cég pénzintézeteknél vezetett bankszámláinak adatairól (kötelező formátumú)
* 17. számú melléklet: a csatlakozással érintett társaság előző évi mérlegbeszámolója a társaság képviseletére jogosult által hitelesítve,
* 18. számú melléklet: nyilatkozat arról, hogy a csatlakozással érintett társaságnak a pályázat benyújtásának időpontjában az államháztartás alrendszereivel szemben (akár csak eggyel is, ideértve az elkülönített állami pénzalapokat is) esedékessé vált és meg nem fizetett köztartozása nincs (pályázó által beszerezendő)
* 19. számú melléklet: a csatlakozással érintett társaság nyilatkozata arról, hogy a pályázat benyújtását megelőző 2 évben a Nemzeti Foglalkoztatási Alapból kapott támogatásokkal kapcsolatban vállalt kötelezettségeit teljesítette, illetve időarányosan teljesíti (pályázó által beszerzendő)
* 20. számú melléklet: a csatlakozással érintett társaság cégjegyzésre jogosult személyének nyilatkozatai (kötelező formátumú)
* 21. számú melléklet: Nyilatkozat az államháztartásról szóló 2011. évi CXCV. törvény 50. § (1) bekezdés c) pontjának és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről (kötelező formátumú)

A benyújtott pályázat minden egyes oldalát a pályázó személynek kell aláírni. Csatolni kell az előírt eredeti aláírásokkal ellátott nyilatkozatokat és dokumentumokat. A másolatként becsatolt dokumentumokra fel kell vezetni „Az eredetivel mindenben megegyező hiteles másolat” szövegezést és a pályázónak dátumozással és eredeti aláírásával kell ellátnia.

Amelyik részben a pályázó nem kíván szöveget feltüntetni, „nemleges” választ kell adni, vagy a szöveg helyét át kell húzni. Amennyiben bármelyik szöveghelyet üresen hagyja a pályázó, a pályázat formailag hiányosnak minősül.

Amennyiben a pályázó a kötelezően kitöltendő, illetve aláírandó nyilatkozatok valamelyikét nem kívánja aláírni, a nyilatkozat szöveges részét át kell húznia, vagy a kipontozott helyre „nemleges” szöveget kell beírnia, és ezt követően kell dátummal és aláírásával ellátnia. Amennyiben a nyilatkozatok szövegének kitöltése hiányos, valamint a pályázóra nem vonatkozó szöveg nincs kihúzva, áthúzva, vagy nincs nemleges válasz beírva, továbbá nincs dátumozva és aláírva, a pályázat formailag hiányosnak minősül.

*B/ Tartalmi követelmények*

*A támogatás az*

* ÁFA levonási joggal rendelkező pályázók esetében a beruházás nettó (ÁFA nélküli) költségéhez igényelhető.
* ÁFA levonási joggal nem rendelkező pályázók esetében az ÁFA összegét is tartalmazó beruházás költségéhez igényelhető.

(Pályázónak ÁFA levonási jogosultságára vonatkozóan pályázatában nyilatkoznia kell!)

A pályázóra, valamint a pályázatra vonatkozó leglényegesebb adatokat a ***Pályázati adatlapon, az Üzleti tervben, valamint a Beruházási tervben*** kell feltüntetni.

Az ***Üzleti terv*** elkészítésének ajánlott szempontjai a következők:

Az üzleti tervben kell részletesen kifejteni a tervezett tevékenységet, a saját forrás, az esetleges egyéb forrás és az igényelt támogatás felhasználásának tételes és összegszerű ismertetését, a várható eredményességet, úgymint:

– a fejlesztés irányultsága (ingatlanvásárlás, felújítás, termőföldvásárlás, tárgyieszköz-vásárlás),

– a fejlesztés területi elhelyezkedése, telephelye,

– a fejlesztés célja (új termék, szolgáltatás létrehozása, bővítés, minőségjavítás, rekonstrukció, stb.),

– a fejlesztés eredményeként létrejövő termékek, szolgáltatások bemutatása, piaci lehetőségek elemzése,

– a tőkejuttatás hogyan segíti a vállalkozás beindítását (társas vállalkozáshoz csatlakozás esetén a társaság előbbre lépését, fejlődését),

– középtávú elképzelések az önfoglalkoztatásra (a vállalkozó személyre vonatkozó előbbre lépés lehetősége a vállalkozás tükrében),

– a beruházás, illetve a fejlesztés kezdési időpontja, várható befejezése, üzembe helyezése.

Az üzleti terv további szempontjai:

a) A vállalkozás körülményei

A pályázó milyen eszközökkel rendelkezik: gépek, berendezések, eszközök, stb.

b) A vállalkozás működtetéséhez milyen további eszközök, gépek, stb. szükségesek.

c) Pénzügyi terv (rövid összefoglalás):

* + bevételek: meglévő saját forrás, egyéb forrás, támogatás összege, értékesítési, (árbevételi) terv,
  + kiadások: beruházás, eszköz beszerzés költségterve, működési költségek költségterve (rezsi- és egyéb költségek),
  + várható jövedelem alakulása,
  + eredmény felhasználási terv.

d) A beruházás megvalósításának ütemterve.

Az üzleti terv vázlatát az Útmutató 1. számú melléklete tartalmazza.

*Árajánlatokra vonatkozó feltételek:*

1. A pályázat keretén belül a pályázat benyújtásakor a beszerzésre kerülő új eszköz, immateriális javak esetén minden költségtétel alátámasztására 1 db érvényes, független árajánlatadó által kiállított árajánlat csatolása szükséges, amely tartalmazza:
2. az árajánlatadó megnevezését, aláírását, nyilatkozatát a kereskedői vagy gyártói státuszra vonatkozóan;
3. az árajánlat tárgyának pontos megnevezését; típusát, gyártó által meghatározott műszaki paramétereit, szakmai jellemzőit, rendelésre gyártott beszerzés esetén technikai feltételek és az egyedi költségkalkuláció részletes feltűntetését;
4. tartozék beszerzése esetén annak jelölését, hogy mely eszközhöz tartozik;
5. az árajánlat kiállításának dátumát, amely a pályázat benyújtását megelőző 30 napnál nem lehet régebbi;
6. az egységárat, a nettó árat, az ÁFA-t és a bruttó árat. Az egységárak, a nettó, az ÁFA és a bruttó összeg egész számra kerekítve kerüljön feltüntetésre!
7. amennyiben az árajánlat tartalmaz szállítást is, kérjük ezen költséget külön feltüntetni, mert ez nem elszámolható költség;
8. az árajánlatadó honlapjának elérését, amennyiben rendelkezik honlappal.

Nem magyar nyelvű árajánlat esetében magyar nyelvű fordítást is szükséges mellékelni a teljes árajánlatról. A fordítás hitelességéért a Pályázó felel.

1. Ingatlanvásárlás esetén a támogatás gazdaságos felhasználása érdekében a valós piaci árat egy db eredeti értékbecsléssel kell igazolni a pályázat során. Az értékbecslésre vonatkozó szakvéleménynek meg kell felelnie a jogszabályi előírásoknak [mezőgazdasági ingatlan esetén az 54/1997. (VIII. 1.) FM rendelet, termőföldnek nem minősülő ingatlanok esetén a 25/1997. (VIII. 1.) PM rendelet]. A kormányhivatal fenntartja a jogot az ingatlan értékbecslésének felülvizsgálatára, ezen esetekben a Kormányhivatal által megbízott szakértő véleményét kell figyelembe venni.

**IV. A pályázat benyújtása**

**A pályázatot** a pályázati felhívásban foglalt határidőben lehet **benyújtani személyesen 2020.10.30-án 12:00 óráig, vagy könyvelt postai küldeményként 2020.10.31-i postára** **adással** (kizárólag Magyarországon feladott, vagy gyorspostai/futárpostai (garantált kézbesítési idejű belföldi postai szolgáltatás) szállítás igénybevételével a **Csongrád-Csanád Megyei Kormányhivatal Foglalkoztatási Főosztály Alapkezelő Osztály** címére, amely a következő: **6722 Szeged, Rákóczi tér 1. IV. emelet. 424. iroda**.

Könyvelt postai küldeményként történő benyújtás esetén benyújtás időpontjának a küldeményen szereplő - a pályázó által igazolható - postára adás dátuma számít.

A pályázat személyes benyújtása esetén a Kormányhivatal a pályázat átvételéről igazolást ad a pályázónak.

A beadási határidő lejártát követően benyújtott pályázat érdemi elbírálás nélkül elutasításra kerül.

A pályázatot, az adatlapot és a nyilatkozatokat a pályázó személynek kell aláírnia. A pályázót általa megbízott harmadik személy/szervezet a Kormányhivatal előtt csak a pályázó írásbeli meghatalmazása alapján képviselheti. A Kormányhivatal a pályázattal kapcsolatos hivatalos ügyiratokat csak a pályázónak adja át, illetve küldi meg.

A beérkezett pályázatot a Kormányhivatal értékeli, bizalmasan kezelve az abban foglalt adatokat.

Amennyiben a pályázat a pályázati felhívásban meghatározottak szerinti hiánypótlást követően sem felel meg a pályázati felhívásban, valamint az útmutatóban szereplő formai követelményeknek, a Kormányhivatal a pályázatot elutasítja.

**V. A hatósági szerződés megkötése**

A támogatásban részesített pályázó (a továbbiakban: kedvezményezett) és a Kormányhivatal közötti szerződés megkötésére a támogatási döntésről szóló értesítés átvételétől számított 30 nap áll rendelkezésre. Amennyiben a kedvezményezett mulasztásából e határidőn belül nem jön létre a szerződés, a Kormányhivatal az eljárást végzéssel megszünteti.

A kedvezményezettel megkötendő **hatósági szerződés tartalmazza** többek között:

* a szerződést kötő közigazgatási szerv nevét, székhelyét, az ügy számát,
* a támogatásban részesülő természetes személy esetében a nevét, lakó-, tartózkodási- vagy szálláshelyét, anyja nevét, állampolgárságát, az érvényes úti okmány számát,
* a közigazgatási szerv által nyújtott támogatás formáját, mértékét, folyósításának időtartamát, módját, a folyósítás egyéb feltételeit,
* a támogatás nyújtásának alapjául szolgáló jogszabályi rendelkezések megjelölését,
* a szerződésszegésnek minősülő magatartásokat, illetve azok jogkövetkezményeit,
* a jogszabály által meghatározott, valamint a felek által szükségesnek tartott jognyilatkozatokat,
* a szerződéssel kapcsolatban felmerülő vitás kérdésekben közigazgatási perben eljáró bíróság megnevezését,
* a támogatott tevékenység konkrét meghatározását,
* a támogatás összegét, a támogatási intenzitást, az elszámolható költségeket,
* a nyújtott támogatás időtartamát, felhasználásának határidejét,
* a nyújtott támogatás rendelkezésre bocsátásának módját, feltételeit,
* a beszámolással − ideértve a beszámoló tartalmi követelményeit is − továbbá az ellenőrzéssel kapcsolatos szabályokat,
* a jogosulatlanul igénybe vett támogatás jogkövetkezményeit, a visszafizetés Ávr. 84. § (2) bekezdése szerinti biztosítékait,
* a nyújtott támogatással kapcsolatos iratok, valamint a támogatás felhasználását alátámasztó bizonylatok teljes körű megőrzésének határidejét,
* adatszolgáltatáshoz szükséges adatok és az azokban bekövetkező változások támogató felé történő bejelentésének kötelezettségét, a bejelentési kötelezettség elmulasztásának következményeit,
* az Ávr. 96. § szerinti elállási, felmondási, visszavonási okokat,
* a támogatások felhasználásának elkülönített nyilvántartási kötelezettségét.

A hatósági szerződés megkötésének feltétele többek között:

* a vállalkozás alapítására vonatkozó és a tevékenység megkezdéséhez szükséges dokumentumok csatolása, (pl. a 2009. évi CXV. törvény 7. § (3) bekezdésében meghatározott egyéni vállalkozók nyilvántartásába történő bejegyzésről szóló értesítés, vagy vállalkozói igazolvány, mezőgazdasági őstermelői igazolvány és annak betétlapja, gazdasági társaság esetén a társaságot bejegyző cégbírósági végzés/módosítás, és társasági szerződés (alapító okirat), vállalkozói bankszámla/lakossági folyószámla szerződés, a fenntartási kötelezettség teljes idejére vonatkozó bérleti szerződés, stb.)
* egyéni vállalkozások és őstermelők esetében, valamint új társas vállalkozás létrehozása esetén a NAV-hoz való bejelentkezésről szóló “ADATBEJELENTŐ LAP” NAV által leigazolt példányát vagy az „ADÓBEJELENTŐ LAP”-ot és az elektronikus elfogadó eBEV nyugtát kell csatolni.
* anyagi biztosíték bemutatása, amely lehet a kedvezményezett valamennyi − jogszabály alapján beszedési megbízással megterhelhető − fizetési számlájára vonatkozó, a támogató javára szóló beszedési megbízás benyújtására vonatkozó felhatalmazó nyilatkozata a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt, vagy bármely olyan eszköz, – így különösen zálogjog kikötése, garancia, kezesség, óvadék – amely biztosítja, hogy a támogató a támogatás visszafizetésére vonatkozó igényét maradéktalanul, a lehető legrövidebb időn belül eredményesen tudja érvényesíteni. A biztosítéknak a támogatási jogviszony alapján fennálló kötelezettségek megszűnéséig kell rendelkezésre állnia.
* az igényeltnél alacsonyabb összegű támogatás odaítélése vagy a pályázatban megjelölt hitel felvételének, vagy más állami támogatás igénybevételének meghiúsulása esetén - amennyiben a pályázó a beruházást változatlan formában valósítja meg - a hiányzó forrás más formában történő biztosítása.
* amennyiben más állami forrásból is támogatást igényelt, de odaítéléséről még nem született döntés, nyilatkozat arról, hogy a támogatási igény elutasítása vagy részbeni megítélése esetén a hiányzó összeget más forrásból biztosítja. A pályázó nyilatkozata arról, hogy más állami vagy EU-s forrásból vállalkozóvá válást elősegítő támogatásban részesült, valamint a már elnyert támogatás összegéről.
* a pályázó teljes bizonyító erejű magánokiratba foglalt írásbeli nyilatkozata arról, hogy jelen pályázat benyújtásának napjától kezdődően nincs esedékessé vált és meg nem fizetett köztartozása (NAV, Nemzeti Foglalkoztatási Alap), valamint önkormányzati adóhatóság körébe tartozó adó-, továbbá vám-, illeték-, járuléktartozása, környezetvédelmi, természetvédelmi, vízügyi, munkaügyi és munkavédelmi, vagy egyéb hatósági határozatban előírt teljesítetlen kötelezettsége).
* hatósági engedély köteles tevékenység folytatása esetén a hatósági engedély bemutatása.
* a pályázó személyes eljárása (a személyes eljárást nem igénylő cselekmények esetében meghatalmazottja is eljárhat).

VI. A támogatás folyósítása

A támogatás a Kormányhivatallal kötött hatósági szerződés aláírása után az alábbiak szerint kerül folyósításra:

A Támogatott a támogatást a pályázathoz csatolt üzleti tervvel és a hatósági szerződéssel összhangban álló, a Támogatott nevére és címére szóló és a **támogatásról szóló döntést követő** **naptól** teljesített kifizetéseket igazoló, záradékolt költségszámlák eredeti példányai, valamint azok Támogatott által hitelesített másolatainak csatolásával, a kifizetéseket igazoló dokumentumok, valamint rövid szakmai beszámoló alapján utólag, teljesítésarányosan veheti igénybe. A Támogatottnak az eredeti számlára rá kell vezetnie az alábbi záradék szövegezést: „A Nemzeti Foglalkoztatási Alap terhére elszámolva ….. számú hatósági szerződés alapján.” A benyújtott, záradékolt számlákon (egyéb a kifizetéseket alátámasztó bizonylatokon) szereplő legkisebb végösszeg bruttó 50 000,- Ft-nál nem lehet kevesebb. A pályázat alapján megvalósított beruházáshoz kapcsolódóan az elszámolás során csak átutalásos számla fogadható el, melyet a támogatott vállalkozás a hatósági szerződésben megadott bankszámlájáról átutalással teljesíthet.

Elektronikus számla elszámolására az alábbiak figyelembevételével kerülhet sor:

Az eredeti számlákat a „A Nemzeti Foglalkoztatási Alapterhére elszámolva ….. számú hatósági szerződés alapján.” záradékolással szükséges ellátni.

Elektronikus számla esetén a záradékolást a szállító is elvégezheti. Ha a kedvezményezett elektronikus számlát kíván elszámolni, záradékolási kötelezettségének a következő módok valamelyike szerint tehet eleget:

• a kedvezményezett nem záradékolja a számlát, ehelyett az e-aláírást megelőzően a szállító írja rá a számlára a záradék szövegét,

• ha a szállító nem záradékol, és a kedvezményezett rendelkezik e-aláírással, akkor a kedvezményezett rávezeti a számlára a záradékolást, majd aláírásával hitelesíti a számlát és a záradékolást is egyben,

• ha a szállító nem záradékol és a kedvezményezett nem rendelkezik e-aláírással, akkor a kedvezményezett nyilatkozatot tölt ki, amelyet aláírást követően beszkennel, és ahhoz csatolja elektronikusan az elektronikus számlát, az általa választott szoftverrel.

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (továbbiakban: E-ügyintési törvény) alapján azok a természetes személyek, akik elektronikus kapcsolattartást kértek, a támogatások elszámolása során az elszámolás dokumetumait (számla, kifizetéseket igazoló dokumentumok, stb.) az E-ügyintézési törvény előírásai szerint elektronikusan aláírt, elektronikusan hitelesített (pl. AVDH szolgáltatás keretében) formában kell, hogy benyújtsák.

Ha a pályázó gazdasági társaságot alapít, illetve ahhoz csatlakozik, a bizonylaton a társaság nevét és telephelyét kell feltüntetni. Gazdasági társasághoz történő csatlakozás esetén az elszámolásra benyújtandó bizonylatot a társaság ügyvezetéséért felelős személynek cégszerűen kell leigazolnia a pályázó nevére és a hatósági szerződés számára történő hivatkozással, annak érdekében, hogy a vásárlás a támogatott önfoglalkoztatás terhére történt, vagy a pályázónak hitelt érdemlően igazolnia kell, hogy a pénzügyi bizonylaton szereplő vételár összegét a társaság részére tagi hitelként már a bizonylat kiállítását megelőzően folyósította.

A számlákon a pályázónak aláírásával kell igazolni a vásárolt termék átvételét, használatbavételét, illetve a szolgáltatás igénybevételét. Csatolni kell a pénzügyi teljesítést igazoló bizonylatokat (a számlák mellé csatolni kell a kifizetéseket igazoló pénzintézeti terhelési bizonylatait) a vállalkozói szerződéseket, a megrendeléseket, valamint a támogatási összeg igénybevételére bejelentett személy(ek) által aláírt rendelkező levelet, illetve a saját forrás felhasználást igazoló bizonylatokat.

* Külföldi szállítók esetében a pályázó köteles a benyújtott számlákat magyar nyelvre fordíttatni. A fordítás hitelességéért a Kedvezményezett felel.
* Külföldi szállító esetén, a benyújtott számlák kiegyenlítése forintban történik. Forintszámláról történő teljesítés esetén a pénzügyi teljesítés napján a forintszámlát vezető pénzintézet által rögzített árfolyamot, míg devizaszámláról történő teljesítés esetén a pénzügyi teljesítés napján érvényes MNB közép árfolyamot kell figyelembe venni.

Nem folyósítható támogatás azon beruházáshoz, amelynél az eladó és a vevő – illetőleg a Ptk. 8:1 § (1) bekezdés 4. pontja szerinti vállalkozás esetén a vállalkozás(ok) tagja(i) és/vagy vezető tisztségviselő(i) – azonos személyek, vagy az eladó és a vevő – vállalkozás(ok) tagja(i) és/vagy vezető tisztségviselő(i) – között a Ptk. 8:1 § (1) bekezdés 1. pontja szerinti közeli hozzátartozói viszony áll fenn. (Közeli hozzátartozó: a házastárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha- és nevelőszülő, valamint a testvér.)

A pályázók egy alkalommal támogatási előleget igényelhetnek. Ezen igényt már a pályázat benyújtásakor a pályázati adatlapon írásban jelezni kell. Az előleg folyósításáról a Kormányhivatal mérlegelési jogkörében dönthet. Az előleg összege legfeljebb a megítélt támogatás 20%-a lehet, amelyet a Kormányhivatal a szerződés megkötését követő 30 napon belül utal a Támogatott részére. A Kedvezményezett köteles visszafizetni az előleget a Támogatónak, amennyiben nem nyújt be igénylést időközi kifizetésre az előleg folyósítását követő 60 napon belül. Az előleg elszámolásának részletes szabályait a hatósági szerződés tartalmazza.

A támogatás elszámolása maximum 3 részletben történhet.

**A támogatás keretében elszámolható költségek:**

1. Kizárólag **új tárgyi eszközök** (pl. gépek, technológiai berendezések, felszerelések, ügyviteli-, számítástechnikai eszközök, haszon- és mezőgazdasági haszongépjárművek) beszerzéséhez, melyek a vállalkozási tevékenységet tartósan, legalább 1 éven túl szolgálják.
2. Immateriális javak közül a **szoftverek**, melyek aránya nem haladhatja meg az igényelt támogatási összeg 25%-át. A támogatásban részesíthető immateriális javaknak a beruházási támogatásban részesülő területhez kell kapcsolódniuk és a kedvezményezett beruházó kizárólag Magyarországon jogosult felhasználni azokat.
3. A vállalkozás beindításához szükséges, kizárólag nem lakás céljára szolgáló, üzleti tevékenység végzésére irányuló – megfelelő, a tervezett tevékenység végzését egyértelműen biztosító felépítménnyel rendelkező - **ingatlan** (pl. műhely, üzlet, iroda, stb.) a benne lévő berendezési tárgyak nélkül, valamint **földterület** (pl. mezőgazdasági művelésre alkalmas) vásárlásához.
4. A vállalkozás profiljához illeszkedő építési, bővítési,felújítási, korszerűsítési, átalakítási beruházás olyan ingatlan vonatkozásában, amely **saját tulajdonú,** illetve az új társas vállalkozás tulajdonában áll, illetve a már működő társas vállalkozáshoz való csatlakozás esetén az adott társas vállalkozás tulajdonában áll. A felújítási, korszerűsítési, átalakítási költségek nem haladhatják meg az igényelt támogatási összeg 20%-át.

Az elszámolható költségek körében az új épület, épületrész felépítésével kapcsolatos építési költségek, valamint ezen ingatlanok rendeltetésszerű használatának előfeltételét jelentő, jogszabályban nevesített (víz- és csatornahasználati, villamos-fejlesztési, gázelosztó vezetékre vonatkozó hálózatfejlesztési) hozzájárulások vehetők figyelembe. Más építési költség nem számolható el.

Csongrád-Csanád Megyei Kormányhivatal